Gemeen Buxthu

De Stadt **Buxthu** () is en Gemeen in’n Landkreis Stood in Neddersassen mit . Hauptoort von de Gemeen is Buxthu, aver dor höört ok noch en Reeg Öörd ümto mit bi.

De Stadt gellt na dat neddersassische Kommunalverfatensgesett as Sülvstännige Gemeen.

## Geografie

De Navergemenen sünd Jörk in’n Noorden, Vosshusen in’n Oosten, Mesborg in’n Süden, Beekdörp un Obbens in’n Süüdwesten un Nottensdörp un Neekark in’n Noordwesten.

## Historie

De Gemeen Buxthu is an’n 1. Juli 1972 ut de olen Gemenen Buxthu, Dammhusen, Neeklooster, Heendörp, Imbeek, Eindörp, Öbergünn, Ketzendörp, Doans (mit Heimbrook un Pippens) un Ottens tohoopleggt worrn.

De fröheren Gemenen Ooldklooster un Neeland weren do al siet 1931 Deel von Buxthu.

### Oortschoppen

Siet 1972 is de Gemeen indeelt in negen Oortschoppen, de egen Oortsvörsteihers hebbt:

* Buxthu
* Doans
* Dammhusen
* Eindörp
* Heendörp
* Imbeek
* Neeklooster
* Ottens
* Öbergünn/Ketzendörp

### Inwahnertall

## Politik

### Gemeenraad

;Liddmaten:
* 2011:
*: As Börgermeester: Katja Oldenburg-Schmidt
*: CDU: Mirko Bartsch, Arnhild Biesenbach, Heinrich Bröhan, Birgit Butter, Robert Kamprad, Sylvia Köhnken, Marianne Lüthje, Petra Möhle, Thomas Müller, Olaf Riesterer, Beate Schleßelmann
*: SPD: Astrid Bade, Jochen Dammann, Christel Lemm, Nick Freudenthal, Michael Gerkens, Hans-Uwe Hansen, Franziska Knoefel, Helmut Knoefel, Christian Krüger, Uwe Lampe, Elke-Brigitte Schneider-Höffelmann, Horst Subei, Thomas Sudmeyer, Birgit Wilgorski, Wolfgang Wölken
*: FDP: Dörte Matthies, Uwe Türk
*: Gröne: Florian Bremer-Gast, Michael Lemke, Bärbel Lübke-Elbracht, Joachim Piepenbrock, Thomas Schäfer, Guido Seemann
*: Linke: Klemens Kowalski
*: BBG/FWG: Bodo Klages, Wilfried Peper, Jürgen Werner

### Börgermeesters

### Stadtdirekters

### Wapen un Flagg

Dat Wapen von de Gemeen wiest op blauen Grund twee krüüzte gollen Slötels, de mit’n Boort na baven un na buten wiest, un dor över en swart Nagelkrüüz.

De Slötels sünd ut dat Wapen von dat Arzbisdom Bremen, to dat de Stadt vör 1648 weltlich höört hett, un dat Nagelkrüüz ut dat Wapen von dat Stift Veern, to dat de Stadt geistlich höört hett. Blau un geel sünd de Klören von Sweden, dat de Stadt in de Tied von 1648 bet 1712 to sien Territorium tellt hett.

## Partnerschoppen

Buxthu hett Stadtpartnerschoppen mit Blagnac in Frankriek (siet 1985) un mit Ribnitz-Damgorn in Mekelborg-Vörpommern (siet 1990).

In’n Januar 1962 hett dat op Initiativ von’n Böverstudienraad Friedrich Rehrmann över de Fédération mondiale des villes jumelées eerste Kuntakten von Buxthu mit de Stadt Sangmélima in Kamerun geven. Ut de Sicht von Buxthu schull dat ut finanzielle Grünn en inoffiziellen Kuntakt blieven. De Politik in Sangmélima hett dör Rehrmann sien Warven aver al hööpt, dat dor en offizielle Partnerschop von warrn kann. Dat Butenministerium hett sik in Buxthu ok dor för insett, dat dat en offizielle Partnerschop warrt. Op Druck von dat Butenministerium hett Buxthu in’n November 1964 en Spenn von 3.000 DM för en Kinnergoorn beslaten. An’n 6. Oktober 1966 hett de Stadtraad denn endgültig beslaten, dat se ut finanzielle Grünn keen offizielle Partnerschop ingahn wüllt.

## Ehrenbörgers

Buxthu hett betherto veer Lüüd as Ehrenbörgers ehrt:

* 1903: Heinrich David Denicke (1827−1912)
* 2. Dezember 1912: Carl-Hermann Richter (1830−1913)
* 1924: Friedrich Hastedt (1856−1939)
* 21. Januar 1965: Wilhelm Geerken (1881−1969)

## Söhns un Döchter vun de Stadt

## Weertschop un Infrastruktur

Buxthu billt en Middelzentrum för de Öörd in de Ümgegend.

### Scholen

De Gemeen Buxthu is Dreger von de Hauptscholen Noord un Süüd, von de Realscholen Noord un Süüd, von de Integreerte Gesamtschool Buxthu, de Gymnasiums Halepaghen-School un Gymnasium Süüd un von de Grundscholen Horborger Straat, An’n Rotkäppchenweg un Stieglitzweg in Buxthu un von de Grundscholen Ooldklooster, Heendörp un Neeklooster.

### Ver- un Entsorgung

För dat Afwater is de Stadtentwässerung Buxthu tostännig.

## Footnoten



## Weblenken

* Websteed von de Gemeen (hoochdüütsch)